Előterjesztés száma: 176/2024.   							S.1.
Sürgősség indoka: A Tankerület által meghatározott körzethatárokat tartalmazó dokumentum 2024. szeptember 24.-én érkezett meg az Önkormányzathoz, melyet a települési önkormányzatoknak véleményezni kell.

Tisztelt Képviselő-testület!

I. Előzmények:
A nemzeti köznevelésről szóló 2011. évi CXC. törvény 50. § (8) bekezdése értelmében a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdésében foglaltak szerint a felvételi körzetek megállapításához az illetékes tankerületi központ minden év október 15. napjáig bekéri az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. 

Az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.

II. A döntéshez szükséges információk, tájékoztatások:

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (2) bekezdése rendelkezik a hátrányos helyzetű gyermekek arányszámának meghatározásáról.

„Ha a településen, kerületben több általános iskola vagy tagintézmény, feladatellátási hely működik, a hátrányos helyzetű tanulóknak az egyes felvételi körzetekben kiszámított aránya legfeljebb tizenöt százalékponttal lehet magasabb, mint az általános iskolába járó hátrányos helyzetű gyermekeknek a település, kerület egészére kiszámított aránya. A hátrányos helyzetű gyermekeknek a településen belüli arányát oly módon kell meghatározni, hogy az adott településen lakóhellyel, ennek hiányában tartózkodási hellyel rendelkező összes általános iskolába járó hátrányos helyzetű gyermekek létszámát el kell osztani a településen lakóhellyel, ennek hiányában tartózkodási hellyel rendelkező összes általános iskolába járó gyermek létszámával. A hátrányos helyzetű tanulók felvételi körzeten belüli arányának meghatározásához az egyes felvételi körzetekben lakóhellyel, ennek hiányában tartózkodási hellyel rendelkező összes hátrányos helyzetű tanulónak a létszámát el kell osztani a felvételi körzetben lakóhellyel, ennek hiányában tartózkodási hellyel rendelkező összes tanuló létszámával (a továbbiakban: hátrányos helyzetű tanulók körzeti aránya). Ha a településen több általános iskola vagy tagintézmény, feladatellátási hely működik, nem lehet a település egészét egyetlen körzetként kijelölni.”

A Tankerület felkérő levelét Hivatalunk 2024. szeptember 24-én kapta meg.

Előzetesen minden iskolától adatszolgáltatást kértünk a hátrányos helyzetű, általános iskolába járó gyermekekről intézményi és tagintézményi bontásban, valamint a Hivatal nyilvántartásával is összevetettük a kapott adatokat, mely az alábbiak szerint alakult:





	Intézmény megnevezése
	Hátrányos helyzetű gyermek
	Halmozottan hátrányos helyzetű gyermek

	Fóti Fáy András Általános Iskola
	2
	7

	Németh Kálmán Általános Iskola
	17
	9

	Fóti Garay János Általános Iskola 
	5
	0

	Fóti Népművészeti Szakgimnázium és Gimnázium 
	2
	1



A Hivatal és az intézmények nyilvántartása eltérhet, mert a Gyámhivatal által hozott döntések nem jutnak el az Önkormányzathoz. 

A fentiek alapján az alábbi határozati javaslatot terjesztem Tisztelt Képviselő-testület elé.

III. Határozati javaslat:

…/2024. (IX.26.) KT-határozat

[bookmark: _Hlk83885310]1./ Fót Város Önkormányzat Képviselő-testülete változtatás nélkül elfogadja a Dunakeszi Tankerület által javasolt 2024/2025. évre vonatkozó általános iskolai körzethatárokat.

2./ Fót Város Önkormányzat Képviselő-testülete felkéri a Polgármestert, hogy a Dunakeszi Tankerület által kért adatokat 2024. október 15. napjáig küldje meg.

Felelős: polgármester
Határidő: 1./ pont: azonnal, 2./ pont: 2024. október 15.

Jogszabályi hivatkozás: 

· A nemzeti köznevelésről szóló 2011. évi CXC. törvény
· A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet

Az előterjesztés mellékletei:

1. melléklet: Dunakeszi Tankerület által megküldött felkérő levél és általános iskolai körzethatár lista
3

